钦定古今图书集成/历象汇编/岁功典/第013卷 > 《满庭芳》〈春日游支硎天池诸山〉吴子孝
## 钦定古今图书集成/历象汇编/岁功典/第013卷 > 《满庭芳》〈春日游支硎天池诸山〉吴子孝

宿雨平沙，轻风野渡，堪怜绿满汀洲。支硎山畔，碧柳
映朱楼。水上花枝如锦，飞红碎、散逐轻鸥。晴云暖，鼓
笳弦管，来往漾兰舟。　一年，春最好，家家园圃，处处
歌讴。向曲岩深谷，鸟语清柔。舆外青山窈窕，天池净、
林石偏幽。旁人笑，谪仙老矣，犹似旧风流。